Horta de Sant Joan

**Horta de Sant Joan** ye un municipio catalán de la comarca de la Tierra Alta y provincia de Tarragona.

La suya población ye de 1.287 habitants (2008), en una superficie de 119 km² y una densidat de población de 10,82 hab/km².

## Cheografía
Ye situau en un pueyo en meyo d'una plana, a 542 metros d'altaria dencima de lo livel d'a mar. La parte sud de lo termin ye montanyosa, con las zagueras estribacions de lo norte de los Puertos de Beceit. Lo modelau en los conglomeraus ha produciu monts con formas curiosas en mallos como *[[Les Roques d'En Benet]]* u releus en cuesta como *La muntanya de Santa Bàrbara* u *Sant Salvador d'Horta*, que dende luent pareixe conico como un volcán y que podió estar un mont sagrau dedicau a Chupiter como en Chuseu. En la parte norte son los monts coneixius como "Els Pesells" a on se pued trobar bel resto de la Batalla de l'Ebro.

Ye regau por los rios Canaleta, Els Estrets y Algars que naixen en los Puertos de Beceit. Lo Canaleta baixa fendo una val entre lo Montsagre y Santa Bàrbara deixando bel puesto pa veyer-lo como puet estar o "Racó de les olles" (con ollas de chigant y gorgas), u *El Balneari de la Fontcalda*. *Els Estrets* baixa de los puertos entre foces de roca viva que li dan lo nombre, tierra compartida entre los lugars d'Horta y Arnes, dica plegar en o rio Algars que fa muga entre Teruel y Tarragona. Este zaguer río desemboca en lo río Matarranya en lo termin de Nonasp.

Encara que la suya capital oficial siga Gandesa, Horta y atros lugars como Arnes forman una parzana con mes relación tradicional con la comarca de lo Matarranya. Lo lugar de Moncades fa parte de lo termin municipal d'Horta de Sant Joan.

### Mugas

Lo suyo termin municipal muga a l'ueste con Ledón y Arens de Ledón, a lo norte con Caseres, a lo nord-este con Bot, y l'este con Prat de Comte y Paüls, a lo sud y sud-este con Alfara de Carles y a lo sud y sud-ueste Arnes.

## Historia
Fue conquiesta por Alifonso I lo Batallero con intención de conquerir Tortosa, como se vei en un texto de 1132 on s'especifica que en ye a seis millas:

Dimpués de la derrota aragonesa en Fraga (batalla de Fraga), los almurabiz la recuperoron. La reconquista definitiva estió con Alifonso II lo Casto. En 1165, Alifonso II lo Casto atorgó a Horta Carta de población. Estos territorios yeran en posesión de la Casa de Montcada dica l'anyo 1177, cuan lo rei Alifoso II cedió la churisdicción a la Orden de lo Temple.

La Orden de lo Temple creyó la Comanda d'Horta. Esta incluiba los actuals termins municipals d'Arnes, Bot, Caseres, Prat de Comte y Horta de Sant Joan. Se diz que lo terreno de los templers d'Horta ocupaba partes de l'actual termin de Beceit, a on se trobó un cruz de base octogonal, cuan no i heba mugas claras. Los templers impulsoron la redacción de las *Consuetuds*, compendio de dreito lechislativo local. En lo *llibre dels Feits* se fa constar que lo rei Chaime I d'Aragón estió en lo castiello d'Horta muitas vegadas. L'anyo 1317 se suprimió la orden de lo Temple y los suyos biens pasoron a perteneixer a los Hespitalers.

En las Corz de Casp de 1371 lo Castellano d'Amposta protestó por la inclusión d'Horta en lo Reino d'Aragón:

## Demografía

## Administración
### Reparto de concellers


Fuent: ''MUNICAT'', en a pachina web d'a ''Generalitat de Catalunya''.


### Alcaldes

## Curiosidaz
Pablo Picasso teneba un amigo d'Horta y se sape que i estió vivindo dos temporadas (en 1898 y en 1909) una d'ellas recuperando-se d'una malautía veneria. Lo primer cuadro suyo, *constumbres aragonesas*, se tresbatió y yera lo retrato d'un hombre vestiu de baturro que probablement veyió en lo termin de Ledón u Arens de Ledón, a l'atro costau de lo río Algars (a on teneba propiedaz lo suyo amigo). Uno de los pocos cuadros suyos que no ye abstracto ye un ritrato de lo parache de *[[Les Roques d'En Benet]]*, uns mallos especials con forma de capeza d'animal. Lo pintor se inspiró en las suyas carreras, los suyos paisaches y la suya chent pa creyar las obras precursoras de lo cubismo. Lo tiempo que Picasso residió en Horta estió esencial, él mesmo dició: *Todo lo que sé, lo he aprendido en Horta*. Lo lugar inspiró a lo pintor en obras tan conoixidas como *La montanya de Santa Bárbara*, *La bassa d'Horta* y *La fábrica*. Pa profitar este reclamo turistico en Horta bi ha un museu de Picasso con copias de los suyos cuadros.

## Vinclos externos

* Ayuntamiento d'Horta
* Información d'Horta de Sant Joan en a pachina web d'a ''Generalitat de Catalunya''.
* Información d'Horta de Sant Joan en a pachina web d'o ''Institut d'Estadística de Catalunya''.

## Referencias